El Barça ja té llum verda per poder fitxar un nou jugador fora de la finestra de mercats a causa de la baixa de llarga durada d'Ousmane Dembélé. El davanter francès es va operar la setmana passada d'un trencament al bíceps femoral que el mantindrà allunyat dels terrenys de joc uns sis mesos.

Posteriorment, el Barça va enviar a la Lliga els informes mèdics pertinents per obtenir el permís per poder incorporar un jugador en període inhàbil per llarga malaltia d'un altre jugador de la plantilla. A partir d'ara, el club blaugrana disposa de quinze dies per fitxar un jugador que estigui a l'atur o bé que jugui a Espanya, a la Primera o la Segona Divisió.